**SREDA, 25.3.**

Pozdravljeni,lepo prosim za povratno informacijo glede šolskega dela doma, ali je preveč, ravno prav, premalo? Hvala lepa. Lep pozdrav, učiteljica Bojana

MAT - številski izrazi

SLJ - pesem, moja mamica

SPO - starši in mladiči

**MATEMATIKA**

Reševanje številskih izrazov. Ponovimo, kako rešujemo.

5 ∙ 8 + 6 = 40 + 6 = 46 90 – 5 ∙ 5 = 90 - 25 = 65

7 + 8 ∙ 4 = 7 + 32 = 39 8 ∙ 8 - 14 = 64 - 14 = 50

Ne pozabi: množenje ima vedno prednost pred seštevanjem ali odštevanjem. Torej v računu najprej množimo (podčrtamo), šele nato seštejemo ali odštejemo.

Ne smemo pa pozabiti prepisati vseh števil oz. zmnožkov po vrsti.

8 ∙ 5 + 7 ∙ 4 = 40 + 28 = 68

**Vaja/Prepiši v zvezek in izračunaj**

1) Matej je na travniku videl 4 hrošče in 2 pajka. **Koliko nog so imele vse živali skupaj, če veš, da ima hrošč 6 nog, pajek pa 8?**

2) Na parkirišču je 6 avtomobilov in 7 motorjev.

**Koliko koles imajo vsa vozila skupaj?**

3) Teta je imela 5 bankovcev po 10 evrov. Kupila je 3 lonce. Za vsak lonec je plačala 8 evrov. **Koliko denarja ji je še ostalo?**

4) Babica je posadila 5 krat po 7 vrst paradižnika. Bramor je uničil v treh vrstah po 2 paradižnika. **Koliko sadik paradižnika še raste na vrtu?**

SLOVENŠČINA

Danes tvoja mamica praznuje. Močno jo objemi, povej ji kako jo imaš rad-a in ji lepo, glasno preberi pesem:

KAKO RASTE MAMA (Tone Pavček)   
Najprej je sama tema,  
najprej je velik nič,  
potlej je majcena deklica  
in iz nje ljubek deklič.  
  
Iz njega mamica zraste,  
a raste dolgo in mnogo let,  
potem pa je to kar naenkrat  
in jaz pridem na svet.  
  
Iz mamice zraste mama  
bog ve kdaj, kar nekega dne,  
ko še sama ne ve, da ji pada  
prvi sneg na lase.  
  
Ko jaz odrastem, raste  
mama počasi nazaj,  
dokler babica ne postane  
in pride z vnuki v raj.

VAJA/MANJKAJOČE BESEDE NAPIŠI V ZVEZEK (ne pozabi na vejice)

**KAKO RASTE MAMA**

Najprej je sama \_\_\_\_\_\_\_\_\_\_\_,  
najprej je \_\_\_\_\_\_\_\_\_\_\_\_ nič,  
potlej je majcena \_\_\_\_\_\_\_\_\_\_\_\_\_\_  
in iz nje \_\_\_\_\_\_\_\_\_\_\_\_\_\_\_ deklič.  
  
Iz njega \_\_\_\_\_\_\_\_\_\_\_\_\_\_\_ zraste,  
a \_\_\_\_\_\_\_\_\_\_\_\_ dolgo in mnogo let,  
potem pa je to kar naenkrat  
in jaz pridem na \_\_\_\_\_\_\_\_\_\_.

Iz \_\_\_\_\_\_\_\_\_\_\_\_ zraste \_\_\_\_\_\_\_\_\_\_\_\_  
bog ve kdaj, kar nekega \_\_\_\_\_\_\_\_\_,  
ko še sama ne ve, da ji pada  
prvi \_\_\_\_\_\_\_\_\_\_ na lase.  
  
Ko jaz \_\_\_\_\_\_\_\_\_\_\_\_\_\_\_\_\_,

raste mama počasi \_\_\_\_\_\_\_\_\_\_\_\_\_\_\_,  
dokler \_\_\_\_\_\_\_\_\_\_\_\_\_\_\_ ne postane  
in pride z \_\_\_\_\_\_\_\_\_\_\_\_\_\_\_ v \_\_\_\_\_\_\_\_\_\_\_\_.

Sedaj pa še v nekaj stavkih v zvezek opiši svojo mamico (zunanjost, kaj rada dela, zakaj jo imaš rad-a). Napiši naslov Moja mamica,opis, spodaj jo še nariši in pobarvaj. Potrudi se in jo razveseli.

**SPOZNAVANJE OKOLJA**

Prepiši v zvezek

**STARŠI IN MLADIČI (DU STR.64)**

Vsa živa bitja ustvarijo potomce - se razmnožujejo. Razvoj novega bitja se začne z oploditvijo. Razvije se zarodek. Pri rastlinah se zarodek razvija v semenu, pri živalih pa v materinem telesu ali jajcu.

Vsa živa bitja potrebujejo za življenje prostor,primerno temperaturo, vodo, zrak in hrano.

(preberi še besedilo v DU)

Pozdravček, učiteljica Bojana

**Aktivni odmor**

Prihajajo malo hladnejši dnevi. Vseeno vam zelo priporočam, da ste čim več zunaj.

Vsak dan bodite vsaj 30 minut športno aktivni, tako da se vam srčni utrip dvigne, ste zadihani in vsaj malo prepoteni. Seveda to velja za vse družinske člane, zato jih kar malo motivirajte, da delajo z vami.

Vsak naj si izbere vadbo, ki njemu najbolj paše: hoja v hrib, tek, kolesarjenje, lovljenje, skakanje kolebnice, rolanje,…

**Najbolj pomembno je, da je aktivnost dovolj intenzivna in dolga!**

Lahko se naučite tudi kak novi ples. Koreografija v priponki naj vam bo v vzpodbudo za plesno aktivnost! Če so kakšni koraki pretežki, jih lahko priredite po svoje. Učite se postopoma in ne ustrašite se hitrega ritma, samo vztrajni bodite in uspelo vam bo!

<https://www.youtube.com/watch?v=mUcZ88WuX4E&feature=share&fbclid=IwAR1VcR4Y9nFj47F5X8kv4XyzTW3bHgdkpSZoNiI-gDPb27ZQ1UiR0UfyHTU>

Naj vas latino ritem prevzame. Veliko porabljenih kalorij vam želim!

Učiteljica Tina